Іншая праблема — эксплікацыі, якія б дазвалялі гледачам зразумець ідэю і кантэкст таго ці іншага твора. Падыход арганізатараў выставы ў дадзеным выпадку быў ліберальным: хочаш — рабі. Асобныя ўдзельнікі пра тлумачэнні парупіліся. А ў некаторых выпадках (як, напрыклад, двух канцэптуальных праектаў Міхаіла Гуліна) іх відавочна бракуе. Зразумець, што гэта за кубікі ляжаць пасярод залы, здолее толькі той глядач з вуліцы, які валодае добрай інтуіцыяй.